Լուսաբացին փշրված կանթեղ Ղողանջող հսկա մի զանգ` Անլռելի զանգակատուն` կերտված 7000 տող-նշագրով: Անսպառ հեղեղ` մտքի, գաղտնագիր` անվերծանելի, երկունք` ոգեծին, ջրհորդան` գաղափարի, անաչառ դատավոր` ճակատագրի, մեծ փիլիսոփա` կյանքի: Այր մի` Պարույր Սևակ: Դարը հանճարներին չի հանդուրժում կենդանության օրոք, չասելու համար` անգամ ատում է նրանց: Պիտի զոհաբերի, որ փառաբանի, պիտի կորցնի, որ արժեվորի: Իսկ Մեծերը, որպես մահապարտ-առաջամարտիկ ժամանակի, միշտ էլ կանգնած են առաջնագծում: Հունիսն էր: 17: 1971 թվական: Հորիզոնի ողորկ ճանապարհին արևածագը մեկեն խավարեց. Պառնասի լանջին նոր-նոր փարված` լուսաբացին փշրվեց Հայոց ոգու կանթեղը…: